CELEX: 32018R0640
Language: hr
Date: 2018-04-25 00:00:00
Title: Provedbena uredba Komisije (EU) 2018/640 оd 25. travnja 2018. o uvođenju prethodnog nadzora Unije uvoza određenih proizvoda od aluminija podrijetlom iz određenih trećih zemalja

26.4.2018   
            
            
               HR
            
            
               Službeni list Europske unije
            
            
               L 106/7
            
         PROVEDBENA UREDBA KOMISIJE (EU) 2018/640
   оd 25. travnja 2018.
   o uvođenju prethodnog nadzora Unije uvoza određenih proizvoda od aluminija podrijetlom iz određenih trećih zemalja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/478 Europskog parlamenta i Vijeća od 11. ožujka 2015. o zajedničkim pravilima za uvoz (1), a posebno njezin članak 10.,
   uzimajući u obzir Uredbu (EU) 2015/755 Europskog parlamenta i Vijeća od 29. travnja 2015. o zajedničkim pravilima za uvoz iz određenih trećih zemalja (2), a posebno njezin članak 7.,
   nakon savjetovanja s Odborom za zaštitne mjere i zajednička pravila za izvoz,
   budući da:
   
               (1)
            
            
               U skladu s člankom 10. Uredbe (EU) 2015/478 prethodni nadzor Unije može se uvesti ako kretanje uvoza proizvoda prijeti nanošenjem štete proizvođačima u Uniji i ako je to u interesu Unije. Člankom 7. Uredbe (EU) 2015/755 predviđena je mogućnost uvođenja prethodnog nadzora ako je to u interesu Unije.
            
         
               (2)
            
            
               Uvoz proizvoda od aluminija u Uniju povećao se za 28 % u razdoblju 2013. – 2017. sa 7,1 milijun tona na 9,1 milijun tona. Tijekom istog razdoblja cijene uvoza aluminija smanjile su se za 5 %.
            
         
               (3)
            
            
               Od ranih 2000-tih postojala je prekomjerna ponuda posebno primarnog aluminija. Većina novih kapaciteta izgrađena je u Narodnoj Republici Kini („Kina”). Primarni (talionički) kapacitet Kine naglo je porastao tijekom proteklog desetljeća, tijekom kojeg je u Kini instalirano 90 % svih novih kapaciteta. U Kini se proizvodi više od polovine svjetske količine primarnog aluminija, za razliku od 2006. kada se u Kini proizvodilo 11 % svjetske količine primarnog aluminija. Od 26 talionica koje su u Uniji radile u 2008. radi još samo njih 16, a velikom broju njih prijeti zatvaranje.
            
         
               (4)
            
            
               Svjetske tržišne cijene primarnog aluminija smanjile se za 37 % u razdoblju od rujna 2011. do rujna 2016. Cijene su 2017. porasle za 25 %, čime su se vratile na gotovo 90 % svoje razine iz 2011., što još uvijek predstavlja stvarno smanjenje od približno 25 % od 2011.
            
         
               (5)
            
            
               Iako Kina zbog izvoznih poreza izravno izvozi vrlo malo primarnog aluminija, njezin prekomjerni kapacitet smanjuje svjetske cijene zbog toga što je aluminij roba kojom se globalno trguje, a troškovi njegova prijevoza su niski. Uz to, zbog prekomjernog kapaciteta primarnog aluminija smanjuju se cijene polugotovih i gotovih proizvoda od aluminija na nižem stupnju proizvodnog lanca koje Kina izvozi na druga tržišta.
            
         
               (6)
            
            
               Sjedinjene Američke Države („SAD”) u travnju 2017. pokrenule su istragu o utjecaju uvoza aluminija na nacionalnu sigurnost u skladu s odjeljkom 232. Zakona SAD-a o širenju trgovine iz 1962. („Odjeljak 232.”). Istraga je dovela do dodatnih uvoznih carina od 10 % na širok raspon proizvoda od aluminija, kako ih objavljuje predsjednik Sjedinjenih Američkih Država 1. ožujka 2018. Te su mjere stupile na snagu 23. ožujka 2018. Tim mjerama dodatno će se obeshrabriti izvoz proizvoda od aluminija u Sjedinjene Američke Države. S obzirom na područje primjene mjera Sjedinjenih Američkih Država, njihova primjena mogla bi uzrokovati i znatno preusmjeravanje trgovine i pad cijena na tržištu Unije.
            
         
               (7)
            
            
               Na temelju trenutačnih kretanja uvoza proizvoda od aluminija, trenutačnog viška kapaciteta, trenutačne ranjivosti industrije Unije te mogućeg preusmjeravanja trgovine potaknutog mjerama Sjedinjenih Američkih Država u skladu s odjeljkom 232., proizvođači Unije mogli bi se u bliskoj budućnosti suočiti s prijetnjom štete.
            
         
               (8)
            
            
               Stoga interes Unije nalaže da je na uvoz proizvoda od aluminija potrebno primijeniti prethodni nadzor Unije radi prikupljanja temeljitih statističkih podataka kojima bi se omogućila brza analiza kretanja uvoza iz svih trećih zemalja. Brzo dostupni i predvidivi podaci o trgovini neophodni su radi zaštite ranjivog tržišta aluminija u Uniji od naglih promjena na svjetskim tržištima aluminija. To je posebno važno u sadašnjem stanju obilježenom nesigurnostima zbog mogućeg preusmjeravanja trgovine koje može biti uzrokovano mjerama Sjedinjenih Američkih Država u skladu s odjeljkom 232.
            
         
               (9)
            
            
               S obzirom na kretanja na tržištu određenih proizvoda od aluminija primjereno je da područje primjene ovog sustava obuhvaća proizvode iz Priloga I.
            
         
               (10)
            
            
               Za potrebe unutarnjeg tržišta, formalnosti koje uvoznici u Uniju trebaju obaviti moraju biti jednake bez obzira na mjesto carinjenja.
            
         
               (11)
            
            
               Kako bi se olakšalo prikupljanje podataka, puštanje u slobodan promet proizvoda obuhvaćenih ovom Uredbom trebalo bi uvjetovati predočenjem isprave o nadzoru koja udovoljava ujednačenim kriterijima. Taj bi se zahtjev trebao početi primjenjivati 15 kalendarskih dana nakon stupanja na snagu ove Uredbe kako se ne bi spriječilo puštanje u slobodan promet proizvoda koji su već na putu prema Uniji te kako bi se uvoznicima osiguralo dovoljno vremena da zatraže potrebne isprave.
            
         
               (12)
            
            
               Nadležna tijela država članica trebala bi, na jednostavan zahtjev uvoznika, u određenom roku tu ispravu ovjeriti, ali uvoznik time ne stječe nikakva prava uvoza. Ta bi isprava stoga trebala biti valjana samo tijekom razdoblja u kojem pravila za uvoz ostaju neizmijenjena.
            
         
               (13)
            
            
               Isprave o nadzoru izdane u vezi s mjerama prethodnog nadzora Unije trebale bi biti valjane na cijelom području Unije, bez obzira na državu članicu koja ih je izdala.
            
         
               (14)
            
            
               Države članice i Komisija trebale bi razmjenjivati podatke koji proizlaze iz prethodnog nadzora Unije što je više moguće.
            
         
               (15)
            
            
               Iako izdavanje isprava o nadzoru podliježe standardnim uvjetima na razini Unije, u nadležnosti je nacionalnih tijela.
            
         
               (16)
            
            
               Kako bi se smanjila nepotrebna ograničenja i izbjeglo prekomjerno ometanje poslovanja društava smještenih u blizini granica, trebalo bi iz područja primjene ove Uredbe isključiti uvozne proizvode neto mase koja ne prelazi 2 500 kilograma.
            
         
               (17)
            
            
               Unija je gospodarski vrlo blisko integrirana s Norveškom, Islandom i Lihtenštajnom unutar Europskoga gospodarskog prostora („EGP”). Nadalje, u skladu sa Sporazumom o EGP-u članovi EGP-a u međusobnim odnosima u načelu ne primjenjuju mjere trgovinske zaštite. Zbog toga bi proizvode podrijetlom iz Norveške, s Islanda i iz Lihtenštajna trebalo isključiti iz područja primjene ove Uredbe,
            
         DONIJELA JE OVU UREDBU:
   Članak 1.
   1.   Puštanje u slobodan promet u Uniji određenih proizvoda od aluminija iz Priloga I. ovoj Uredbi podliježe prethodnom nadzoru Unije u skladu s Uredbom (EU) 2015/478 i Uredbom (EU) 2015/755. To se primjenjuje na uvoz proizvoda čija je neto masa veća od 2 500 kilograma za svaku pojedinačnu oznaku tarifne i statističke nomenklature Unije („TARIC”) koja podliježe prethodnom nadzoru.
   2.   Razvrstavanje proizvoda koji su obuhvaćeni ovom Uredbom temelji se na oznaci „TARIC”. Podrijetlo proizvoda koji su obuhvaćeni ovom Uredbom određuje se u skladu s člankom 60. Uredbe (EU) br. 952/2013 Europskog parlamenta i Vijeća (3).
   3.   Proizvodi podrijetlom iz Norveške, s Islanda i iz Lihtenštajna izuzeti su od obveze utvrđene stavkom 1.
   Članak 2.
   1.   Proizvodi iz članka 1. puštaju se u slobodan promet u Uniji samo uz predočenje isprave o nadzoru koju je izdalo nadležno tijelo koje je imenovala država članica.
   2.   Stavak 1. počinje se primjenjivati 15 kalendarskih dana nakon stupanja na snagu ove Uredbe.
   3.   Ispravu o nadzoru iz stavka 1. nadležna tijela u državi članici izdaju automatski, bez pristojbi za bilo koju zahtijevanu količinu, unutar pet radnih dana nakon što bilo koji uvoznik u Uniju, s poslovnim nastanom bilo gdje u Uniji, podnese zahtjev. Osim ako se ne dokaže suprotno, smatra se da je nadležno nacionalno tijelo zaprimilo zahtjev najkasnije tri radna dana od podnošenja.
   4.   Isprava o nadzoru koju je izdalo jedno od nadležnih tijela s popisa u Prilogu II. valjana je na cijelom području Unije.
   5.   Isprava o nadzoru sastavlja se na obrascu koji odgovara predlošku iz Priloga I. Uredbi (EU) 2015/478 ili iz Priloga II. Uredbi (EU) 2015/755 za uvoz iz trećih zemalja s popisa u Prilogu I. toj uredbi. Uvoznikov zahtjev sadržava sljedeće elemente:
   
               (a)
            
            
               puno ime i adresu podnositelja zahtjeva (uključujući brojeve telefona i telefaksa, adresu e-pošte i sve ostale brojeve za identifikaciju podnositelja zahtjeva nadležnom nacionalnom tijelu), kao i PDV identifikacijski broj ako je podnositelj zahtjeva obveznik PDV-a;
            
         
               (b)
            
            
               ako je potrebno, puno ime i adresu podnositelja deklaracije ili bilo kojeg predstavnika imenovanog od strane podnositelja zahtjeva (uključujući brojeve telefona i telefaksa te adresu e-pošte);
            
         
               (c)
            
            
               opis robe, navodeći:
               
                           —
                        
                        
                           njezin trgovački naziv,
                        
                     
                           —
                        
                        
                           oznaku „TARIC”,
                        
                     
                           —
                        
                        
                           mjesto podrijetla i mjesto otpreme;
                        
                     
         
               (d)
            
            
               deklariranu količinu, u kilogramima, te ako je potrebno u bilo kojoj drugoj dodatnoj jedinici (parovi, komadi itd.);
            
         
               (e)
            
            
               vrijednost robe, troškove, osiguranje i prijevoz (CIF) na granici Unije, u eurima;
            
         
               (f)
            
            
               sljedeću izjavu, s označenim datumom i potpisanu od strane podnositelja zahtjeva, s imenom podnositelja zahtjeva ispisanim velikim tiskanim slovima:
               „Ja, nižepotpisani, potvrđujem da su podaci navedeni u ovom zahtjevu točni i dani u dobroj vjeri, te da imam poslovni nastan u Uniji.”
            
         Uvoznik podnosi i komercijalne isprave o namjeri uvoza, kao što je primjerak kupoprodajnog ugovora ili predračuna. Uvoznik na zahtjev predočava potvrdu o proizvodnji koju je izdao proizvođač aluminija, primjerice u slučajevima kada roba nije kupljena izravno u zemlji proizvodnje.
   6.   Ne dovodeći u pitanje moguće promjene uvoznih propisa koji su na snazi ili odluka donesenih u okviru sporazuma ili upravljanja kvotom:
   
               —
            
            
               razdoblje valjanosti isprave o nadzoru ograničava se na četiri mjeseca,
            
         
               —
            
            
               neiskorištene ili djelomično iskorištene isprave o nadzoru mogu se obnoviti na isti rok.
            
         7.   Nadležna tijela mogu dopustiti podnošenje ili tiskanje deklaracija ili zahtjeva elektroničkim putem, pod uvjetima koje ta tijela odrede. Međutim, sve isprave i dokazi moraju se staviti na raspolaganje nadležnim tijelima na njihov zahtjev.
   8.   Osim u papirnatom obliku, nacionalna nadležna tijela mogu izraditi ispravu o nadzoru i u elektroničkom obliku kako bi se omogućilo lakše postupanje s tim ispravama i njihov prijenos.
   Članak 3.
   1.   Nalaz da je jedinična cijena po kojoj se provodi transakcija različita od one navedene u ispravi o nadzoru za manje od 5 % u bilo kojem smjeru ili da ukupna količina proizvoda predstavljenih za uvoz prelazi količine iz isprave o nadzoru za manje od 5 % ne sprečava puštanje navedenih proizvoda u slobodan promet.
   2.   Podnošenje zahtjeva za izdavanje isprava o nadzoru i same isprave povjerljivi su. Ograničene su na nadležna tijela i podnositelja zahtjeva.
   Članak 4.
   1.   Države članice redovito i koliko je moguće ažurno obavještavaju Komisiju. Komisiji dostavljaju, najkasnije do zadnjeg dana u svakom mjesecu, detalje o količinama i vrijednostima (izražene u eurima) za koje su izdane isprave o nadzoru. Podaci koje dostave države članice raščlanjuju se prema proizvodu, oznaci „TARIC” i zemlji.
   2.   Države članice izvješćuju o svim nepravilnostima ili slučajevima prijevare koje otkriju i, ako je relevantno, razlog zbog kojeg su odbile izdati ispravu o nadzoru.
   Članak 5.
   Sve obavijesti predviđene ovom Uredbom dostavljaju se Europskoj komisiji i prenose elektronički integriranom mrežom uspostavljenom u tu svrhu, osim ako se iz tehničkih razloga nužno privremeno koristiti drugim sredstvima komunikacije.
   Članak 6.
   Ova Uredba stupa na snagu sljedećeg dana od dana objave u Službenom listu Europske unije.
   
   Ova Uredba primjenjuje se sljedećeg dana od dana objave u Službenom listu Europske unije do 15. svibnja 2020.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. travnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 83, 27.3.2015., str. 16.
   
   
      (2)  SL L 123, 19.5.2015., str. 33.
   
   
      (3)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).
   
      PRILOG I.
      
         Popis proizvoda koji podliježu prethodnom nadzoru Unije
      
      
                   
               
               
                  7601
               
            
                   
               
               
                  7604
               
            
                   
               
               
                  7605
               
            
                   
               
               
                  7606
               
            
                   
               
               
                  7607
               
            
                   
               
               
                  7608
               
            
                   
               
               
                  7609
               
            
                   
               
               
                  7616.99
               
            
   
      PRILOG II.
      
         
            СПИСЪК НА КОМПЕТЕНТНИТЕ НАЦИОНАЛНИ ОРГАНИ
         
      
      
         
            LISTA DE LAS AUTORIDADES NACIONALES COMPETENTES
         
      
      
         
            SEZNAM PŘÍSLUŠNÝCH VNITROSTÁTNÍCH ORGÁNŮ
         
      
      
         
            LISTE OVER KOMPETENTE NATIONALE MYNDIGHEDER
         
      
      
         
            LISTE DER ZUSTÄNDIGEN BEHÖRDEN DER MITGLIEDSTAATEN
         
      
      
         
            PÄDEVATE RIIKLIKE ASUTUSTE NIMEKIRI
         
      
      
         
            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ
         
      
      
         
            LIST OF THE COMPETENT NATIONAL AUTHORITIES
         
      
      
         
            LISTE DES AUTORITÉS NATIONALES COMPÉTENTES
         
      
      
         
            POPIS NADLEŽNIH NACIONALNIH TIJELA
         
      
      
         
            ELENCO DELLE COMPETENTI AUTORITÀ NAZIONALI
         
      
      
         
            VALSTU KOMPETENTO IESTĀŽU SARAKSTS
         
      
      
         
            ATSAKINGŲ NACIONALINIŲ INSTITUCIJŲ SĄRAŠAS
         
      
      
         
            AZ ILLETÉKES NEMZETI HATÓSÁGOK LISTÁJA
         
      
      
         
            LISTA TAL-AWTORITAJIET NAZZJONALI KOMPETENTI
         
      
      
         
            LIJST VAN BEVOEGDE NATIONALE INSTANTIES
         
      
      
         
            WYKAZ WŁAŚCIWYCH ORGANÓW KRAJOWYCH
         
      
      
         
            LISTA DAS AUTORIDADES NACIONAIS COMPETENTES
         
      
      
         
            LISTA AUTORITĂȚILOR NAȚIONALE COMPETENTE
         
      
      
         
            ZOZNAM PRÍSLUŠNÝCH ŠTÁTNYCH ORGÁNOV
         
      
      
         
            SEZNAM PRISTOJNIH NACIONALNIH ORGANOV
         
      
      
         
            LUETTELO TOIMIVALTAISISTA KANSALLISISTA VIRANOMAISISTA
         
      
      
         
            FÖRTECKNING ÖVER BEHÖRIGA NATIONELLA MYNDIGHETER
         
      
      
         BELGIQUE/BELGIË
      
      
                  Service public fédéral de l'économie, des PME, des classes moyennes et de l'énergie
               
            
                  Direction générale du potentiel économique
               
            
                  Service des licences
               
            
                  rue du Progrès 50
               
            
                  B-1210 Bruxelles
               
            
                  telefaks (32-2) 277 50 63
               
            
                  Federale Overheidsdienst Economie, KMO,
               
            
                  Middenstand & Energie
               
            
                  Algemene Directie Economisch Potentieel
               
            
                  Dienst Vergunningen
               
            
                  Vooruitgangstraat 50
               
            
                  B-1210 Brussel
               
            
                  telefaks (32-2) 277 50 63
               
            
         БЪЛГАРИЯ
      
      
                  Министерство на икономиката
               
            
                  дирекция „Регистриране, лицензиране и контрол”
               
            
                  ул. „Славянска” № 8
               
            
                  1052 София
               
            
                  Факс: (359-2) 981 50 41
               
            
         ČESKÁ REPUBLIKA
      
      
                  Ministerstvo průmyslu a obchodu
               
            
                  Licenční správa
               
            
                  Na Františku 32
               
            
                  CZ-110 15 Praha 1
               
            
                  telefaks (420) 224 21 21 33
               
            
         DANMARK
      
      
                  Danish Business Authority
               
            
                  Ministry of Industry, Business and Financial Affairs
               
            
                  Langelinie Allé 17
               
            
                  DK-2100 Copenhagen O
               
            
                  telefon: +45 3529 1574
               
            
                  adresa e-pošte: dogjro@erst.dk
               
            
         DEUTSCHLAND
      
      
                  Bundesamt für Wirtschaft und Ausfuhrkontrolle, (BAFA)
               
            
                  Frankfurter Straße 29—35
               
            
                  D-65760 Eschborn 1
               
            
                  telefaks (49) 6196 90 88 00
               
            
                  adresa e-pošte: einfuhr@bafa.bund.de
               
            
         EESTI
      
      
                  Majandus- ja Kommunikatsiooniministeerium
               
            
                  Harju 11
               
            
                  EE-15072 Tallinn
               
            
                  telefaks: +372 631 3660
               
            
         IRELAND
      
      
                  Department of Jobs, Enterprise and Innovation
               
            
                  Import/Export Licensing Unit
               
            
                  23 Kildare Street
               
            
                  IE- Dublin 2
               
            
                  telefaks: + 353-1-631 25 62
               
            
         ΕΛΛΑΔΑ
      
      
                  Υπουργείο Οικονομίας και Ανάπτυξης
               
            
                  Γενική Διεύθυνση Διεθνούς Οικονομικής και Εμπορικής Πολιτικής
               
            
                  Δ/νση Συντονισμού Εμπορίου και Εμπορικών Καθεστώτων
               
            
                  Τμήμα Β': Ειδικών Καθεστώτων Εισαγωγών
               
            
                  Οδός Κορνάρου 1
               
            
                  GR 105 63 Αθήνα
               
            
                  Τηλ..: +30 210 3286041-43
               
            
                  Φαξ: +30 210 3286094
               
            
                  adresa e-pošte: e3a@mnec.gr
               
            
         ESPAÑA
      
      
                  Ministerio de Economía y Competitividad
               
            
                  Secretaría de Estado de Comercio
               
            
                  Subdirección General de Política Comercial de la Unión Europea y Comercio Internacional de Productos Industriales
               
            
                  Paseo de la Castellana 162, 28046 Madrid
               
            
                  (+ 34) 91 349 36 70
               
            
                  vigilanciasiderurgica@comercio.mineco.es
               
            
         FRANCE
      
      
                  Ministère de l'économie, de l'industrie et du numérique
               
            
                  Direction générale des entreprises
               
            
                  Bureau des matériaux
               
            
                  67, rue Barbès
               
            
                  BP 80001
               
            
                  94201 Ivry-sur-Seine Cedex
               
            
                  Telefon +33.1.79.84.33.52
               
            
                  surveillance-acier.dge@finances.gouv.fr
               
            
         REPUBLIKA HRVATSKA
      
      
                  Ministarstvo financija
               
            
                  Carinska uprava
               
            
                  Alexandera von Humboldta 4a
               
            
                  10000 Zagreb
               
            
                  telefon (385) 1 6211321
               
            
                  telefaks (385) 1 6211014
               
            
         ITALIA
      
      
                  Ministero dello Sviluppo Economico
               
            
                  Direzione Generale per la Politica Commerciale
               
            
                  DIV. III
               
            
                  Viale America, 341
               
            
                  I-00144 Roma
               
            
                  telefaks (39) 06 59 93 26 36
               
            
                  adresa e-pošte: dgpci.div3@mise.gov.it
               
            
         ΚΥΠΡΟΣ
      
      
                  Υπουργείο Ενέργειας, Εμπορίου, Βιομηχανίας και Τουρισμού
               
            
                  Υπηρεσία Εμπορίου
               
            
                  Κλάδος Έκδοσης Αδειών Εισαγωγής/Εξαγωγής
               
            
                  Οδός Ανδρέα Αραούζου Αρ. 6
               
            
                  CY-1421 Λευκωσία
               
            
                  Φαξ (357) 22 37 54 43, (357) 22 37 51 20
               
            
                  pevgeniou@mcit.gov.cy
               
            
         LATVIJA
      
      
                  Latvijas Republikas Ārlietu ministrija
               
            
                  K. Valdemāra iela 3
               
            
                  LV-1395 Rīga
               
            
                  telefaks: +371-67 828 121
               
            
                  licencesana@mfa.gov.lv
               
            
         LIETUVA
      
      
                  Lietuvos Respublikos ūkio ministerija
               
            
                  Investicijų ir eksporto departamentas
               
            
                  Gedimino pr. 38/2
               
            
                  LT-01104 Vilnius
               
            
                  telefaks +370 706 64 762
               
            
                  vienaslangelis@ukmin.lt
               
            
         LUXEMBOURG
      
      
                  Ministère de l'économie et du commerce extérieur
               
            
                  Office des licences
               
            
                  BP 113
               
            
                  L-2011 Luxembourg
               
            
                  telefaks (352) 46 61 38
               
            
         MAGYARORSZÁG
      
      
                  Magyar Kereskedelmi Engedélyezési Hivatal
               
            
                  Németvölgyi út 37-39.
               
            
                  HU-1124 Budapest
               
            
                  telefaks +36-1 4585 828
               
            
                  adresa e-pošte: keo@mkeh.gov.hu
               
            
         MALTA
      
      
                  Commerce Department
               
            
                  Trade Services Directorate
               
            
                  Lascaris Bastions
               
            
                  Daħlet Ġnien is-Sultan
               
            
                  Valletta
               
            
                  VLT 1933
               
            
         NEDERLAND
      
      
                  Belastingdienst/Douane Groningen
               
            
                  Centrale Dienst voor In- en Uitvoer (CDIU)
               
            
                  Postadres: Postbus 3070, 6401 DN Heerlen
               
            
                  Bezoekadres: Kempkensberg 12, Groningen
               
            
                  Telefon: 088 - 1512122
               
            
         ÖSTERREICH
      
      
                  Bundesministerium für Wissenschaft, Forschung und Wirtschaft
               
            
                  Abteilung C2/9 - Außenwirtschaftskontrolle
               
            
                  A- 1011 Wien, Stubenring 1
               
            
                  POST.C29@bmwfw.gv.at
               
            
                  telefaks: 01/71100/8048366
               
            
         POLSKA
      
      
                  Ministerstwo Rozwoju
               
            
                  Plac Trzech Krzyży 3/5
               
            
                  00-507 Warszawa
               
            
                  Polska
               
            
                  telefaks (48-22) 693 40 21/693 40 22
               
            
         PORTUGAL
      
      
                  Ministério das Finanças
               
            
                  Autoridade Tributária e Aduaneira
               
            
                  Rua da Alfândega, n.o 5, r/c
               
            
                  P-1149-006 Lisboa
               
            
                  Telefon: (+ 351)218813843
               
            
                  telefaks(+ 351) 218813986
               
            
                  dsl@at.gov.pt
               
            
         ROMÂNIA
      
      
                  Ministerul pentru Mediul de Afaceri, Comerț și Antreprenoriat
               
            
                  Direcția Politici Comerciale și Afaceri Europene
               
            
                  Calea Victoriei nr. 152, sector 1
               
            
                  București cod 010096
               
            
                  Telefon +40 21 40 10 552
               
            
                  telefaks +40 21 40 10 594
               
            
                  adresa e-pošte: cristi.diaconeasa@dce.gov.ro
               
            
                  paul.onucu@dce.gov.ro
               
            
         SLOVENIJA
      
      
                  Ministrstvo za finance
               
            
                  Finančna uprava Republike Slovenije
               
            
                  Finančni urad Kranj
               
            
                  Oddelek za TARIC
               
            
                  Spodnji Plavž 6c
               
            
                  SI-4270 Jesenice
               
            
                  Telefon: +386 4 202 75 83
               
            
                  telefaks: +386 4 202 49 69
               
            
                  adresa e-pošte: taric.fu@gov.si
               
            
         SLOVENSKO
      
      
                  Ministerstvo hospodárstva
               
            
                  Mierová 19
               
            
                  827 15 Bratislava 212
               
            
                  Slovenská republika
               
            
                  telefaks (421-2) 43 42 39 15
               
            
         SUOMI/FINLAND
      
      
                  Tulli
               
            
                  PL 512
               
            
                  FI-00101 Helsinki
               
            
                  Sähköposti: ennakkotarkkailu@tulli.fi
               
            
                  Tullen
               
            
                  PB 512
               
            
                  FI-00101 Helsingfors
               
            
                  adresa e-pošte: ennokkotarkkailu@tulli.fi
               
            
         SVERIGE
      
      
                  Kommerskollegium
               
            
                  Box 6803
               
            
                  S-113 86 Stockholm
               
            
                  telefaks (46-8) 30 67 59
               
            
                  registrator@kommers.se
               
            
         UNITED KINGDOM
      
      
                  Department for International Trade
               
            
                  Import Licensing Branch
               
            
                  enquiries.ilb@trade.gsi.gov.uk